|  |  |
| --- | --- |
|  |  |
| MINISTRI MÄÄRUS | |  |  | | --- | --- | | 26.06.2024 | nr 30 | |
| **Sotsiaalkaitseministri määruste muutmine** |  |

Määrus kehtestatakse sotsiaalhoolekande seaduse § 141 lõike 2 ja sotsiaalseadustiku üldosa seaduse § 38 lõike 2 alusel.

**§ 1. Sotsiaalkaitseministri 27. detsembri 2017. a määruse nr 72 „Sotsiaalteenuste ja -toetuste andmeregistri põhimäärus“ muutmine**

Sotsiaalkaitseministri 27. detsembri 2017. a määruses nr 72 „Sotsiaalteenuste ja -toetuste andmeregistri põhimäärus“ tehakse järgmised muudatused:

**1)** paragrahvi 13 punkt 3 sõnastatakse järgmiselt:

„3) töötukassa andmekogust on õigus saada järgmisi salvestatavaid andmeid: makstavate toetuste ja hüvitiste andmed, töövõime hindamise otsuse ja makstava töövõimetoetuse andmed. Esitlusinfona on õigus saada töötuna arvel oleku ja tegevuskava andmeid;“;

**2)** paragrahvi 13 punkt 4 tunnistatakse kehtetuks.

**§ 2.** **Sotsiaalkaitseministri 5. märtsi 2019. a määruse nr 12 „Sotsiaalkaitse infosüsteemi põhimäärus“ muutmine**

Sotsiaalkaitseministri 5. märtsi 2019. a määruses nr 12 „Sotsiaalkaitse infosüsteemi põhimäärus“ tehakse järgmised muudatused:

**1)** paragrahvi 13 lõiget 1 täiendatakse punktiga 3 järgmises sõnastuses:

„3) hinnatud tegutsemise ja osalemise piirangud, organismi funktsioonide kõrvalekalded ja struktuuride kahjustused, keskkonnategurid, RFK koodid ja viited allikatele.“;

**2)** paragrahvi 17 lõige 13 sõnastatakse järgmiselt:

„(13) Töötukassa andmekogu on andmeandja töötuskindlustus-, koondamis- ja maksejõuetushüvitise maksmise andmete kohta isikule vanemahüvitise määramiseks, isiku töövõime hindamise otsuse, isikule määratud ja makstud töövõimetoetuse ning töövõime hindamisel antud eksperdiarvamuse andmete kohta puude raskusastme tuvastamiseks, pensioni, prokuröri töövõimehüvitise, olümpiavõitja riikliku toetuse, kuriteoohvri hüvitise ja tööõnnetuse kutsehaiguse korral makstava kahjuhüvitise määramiseks ja maksmiseks, sotsiaalse rehabilitatsiooni teenuse ja erihoolekandeteenuse osutamiseks, abivahendi hüvitamiseks, püsiva töövõimetuse otsuse kehtetuks tunnistamiseks ja riikliku pensioni maksmise lõpetamiseks, puhkusetasu ja keskmise töötasu hüvitise määramiseks ja isikule osutatud tööturuteenuste ja töötuna arveloleku andmete kohta sotsiaalse rehabilitatsiooni teenuse määramiseks.“;

**3)** paragrahvi 17 lõiked 14 ja 20 tunnistatakse kehtetuks.

(allkirjastatud digitaalselt)

Signe Riisalo

sotsiaalkaitseminister

(allkirjastatud digitaalselt)

Maarjo Mändmaa

kantsler